Ritratt: Arċidjoċesi ta' Malta L-Arċidjoċesi ta' Malta se twaqqaf kor sabiex janima quddies waqt diversi attivitajiet djoċesani. Il-kor se jkun iffurmat minn tfal u adulti. Dawk kollha minn 9 snin 'il fuq jistgħu japplikaw. Għalkemm mhuwiex neċessarju, tagħrif bażiku fil-qari tal-mużika jitqies ta' vantaġġ. Il-kor se jkun taħt it-tmexxija tal-Mro Christopher Muscat, maestro di cappella tal-Katidral Metropolitan u direttur mużikali tal-Arċidjoċesi ta' Malta. Dawk interessati għandhom japplikaw fuq choir@maltadiocese.org sa nhar il-Ġimgħa, 11 ta' Frar 2022.